"El Doctor"

* 1
* 2
* 3
* 4
* 5
* 6
* 7
* 8
* G
* 9
* 10
* 11
* 12
* 13

**"El Doctor"** és el personatge principal de la sèrie de televisió de ciència-ficció de la BBC *Doctor Who*, tot i que també apareix en una gran varietat de novel·les derivades, drames de ràdio i tires còmiques connectades amb la sèrie.

Fins ara, catorze actors han interpretat el paper del Doctor de manera oficial (incloent-hi la pel·lícula de 1996). Aquest canvi s'explica dins la sèrie introduint el concepte de regeneració. Diversos altres actors han representat aquest personatge. **Jodie Whittaker** interpreta el paper de la catorzena encarnació del Doctor com a Tretzè Doctor, la primera vegada que el Doctor és interpretat per una dona (sense comptar el *Comic Relief:* "The Curse of the Fatal Death").

El personatge del Doctor originalment estava cobert de misteri. Tot el que se'n sabia al principi de la sèrie era que es tractava d'un viatger extraterrestre, excèntric, molt intel·ligent, que lluitava contra la injustícia mentre explorava el temps i l'espai en una màquina anomenada **TARDIS**. La TARDIS és una nau que té molt més espai en el seu interior que el que mostra en el seu exterior. Degut a un error irreparable en el seu sistema de camuflatge, la TARDIS del Doctor manté la forma d'una cabina telefònica de la policia dels anys 50.

El Doctor és un **Senyor del Temps** original del planeta **Gallifrey** i té la capacitat de regenerar el seu cos quan aquest es troba proper a la mort, cosa que ha permès canviar l'actor principal al llarg dels més de 50 anys de la sèrie. El Doctor ha realitzat aquest procés **més de dotze vegades** i cada encarnació tenia les seves pròpies peculiaritats i habilitats. Aquí teniu un llistat dels actors que han interpretat el Doctor:

* **Primer Doctor**, interpretat per **William Hartnell** (1963–1966, 1973), per **Richard Hurndall** (1983) i per **David Bradley** (2017 i 2022)
* **Segon Doctor**, interpretat per **Patrick Troughton** (1966–1969, 1973, 1983, 1985)
* **Tercer Doctor**, interpretat per **Jon Pertwee** (1970–1974, 1983, 1993)
* **Quart Doctor**, interpretat per **Tom Baker** (1974–1981, 1983, 1993)
* **Cinquè Doctor**, interpretat per **Peter Davison** (1982–1984, 1993, 2007, 2022)
* **Sisè Doctor**, interpretat per **Colin Baker** (1984–1986, 1993, 2022)
* **Setè Doctor**, interpretat per **Sylvester McCoy** (1987–1989, 1993, 1996, 2022)
* **Vuitè Doctor**, interpretat per **Paul McGann** (1996, 2013, 2022)
* **Doctor de la Guerra**, interpretat per **John Hurt** (2013)
* **Novè Doctor**, interpretat per **Christopher Eccleston** (2005)
* **Desè Doctor**, interpretat per **David Tennant** (2005-2010, 2013)
* **Onzè Doctor**, interpretat per **Matt Smith** (2010-2013)
* **Dotzè Doctor**, interpretat per **Peter Capaldi** (2013-2017)
* **Tretzè Doctor**, interpretada per **Jodie Whittaker** (2017-2022)
* **Catorzè Doctor**, interpretat per **David Tennant** (2023 - 2023)
* **Quinzè Doctor**, interpetat per **Ncuti Gatwa** (2023 - ???)

Altres actors han interpretat al Doctor, en més d'una ocasió. Alguns actors coneguts que han interpretat el Doctor són **Peter Cushing** en les pel·lícules *Dr. Who and the Daleks* (1965) i *Daleks - Invasion Earth 2150 AD* (1966), **Rowan Atkinson**, **Hugh Grant** i tres altres actors a l'especial pel *Comic Relief* "The Curse of Fatal Death" on, tots cinc, interpreten al **Novè**, **Desè**, **Onzè**, **Dotzè** i **Tretzè Doctors**. També hi ha **David Bradley** que interpreta a **William Hartnell** (l'actor del **Primer Doctor**) en el docudrama *An Adventure in Space and Time*, que no seria una altra versió del Primer Doctor, però n'és evident **la seva relació**. A part d'aquests actors, n'hi ha un grapat que interpreten un seguit d'altres encarnacions del Doctor producte de regeneracions ambigües i al·lucinacions que són **el Vigilant**, interpretat per **Adrian Gibbs**, **el Valeyard**, interpretat per **Michael Jayston**, el **Doctor Meta-Crisi**, interpretat per **David Tennant**, el **Senyor dels Somnis**, interpretat per **Toby Jones** i **el Conservador**, interpretat per **Tom Baker**.

* **Dr. Who**, interpretat per **Peter Cushing** (1965, 1966)
* **Novè Doctor Alternatiu**, interpretat per **Rowan Atkinson** (1999)
* **Desè Doctor Alternatiu**, interpretat per **Richard E. Grant** (1999)
* **Onzè Doctor Alternatiu**, interpretat per **Jim Broadbent** (1999)
* **Dotzè Doctor Alternatiu**, interpretat per **Hugh Grant** (1999)
* **Tretzè Doctor Alternatiu**, interpretada per **Joanna Lumley** (1999)
* **William Hartnell del docudrama**, interpretat per **David Bradley** (2013)
* **El Vigilant**, interpretat per **Adrian Gibbs** (1981-1982)
* **El Valeyard**, interpretat per **Michael Jayston** (1986)
* **Doctor Meta-Crisi**, interpretat per **David Tennant** (2008)
* **Senyor dels Somnis**, interpretat per **Toby Jones** (2010)
* **El Conservador**, interpretat per **Tom Baker** (2013)

Durant la història de la sèrie s'han realitzat revelacions controvertides sobre el Doctor. Al serial "The Brain of Morbius/El Cervell de Morbius" (1976) s'assenyala que el Primer Doctor podia no haver estat la primera encarnació del Doctor; durant l'època del Setè Doctor, es va insinuar que el Doctor era **més que un Senyor del Temps** normal i en la pel·lícula del 1996 es va revelar que era mig humà per part materna. En el primer episodi de la sèrie, "An Unearthly Child", es veu que el Doctor té una néta i a "Fear Her/Temeu-la" (2006) el Doctor diu que una vegada **va ser pare**. La sèrie de 2005 va revelar que el Novè Doctor era l'últim Senyor del Temps supervivent conegut i que el seu planeta natal havia estat destruït.